open-index/open-wikipedia-markdown huggingface dataset:
Jan Machulski

**Jan Henryk Machulski** (* 3. júl 1928, Lodž, Poľsko – † 20. november 2008, Varšava, Poľsko) bol poľský divadelný a filmový herec, režisér a pedagóg.

Bol mužom herečky Haliny Machulskej a otec filmového režiséra Juliusza Machulského.

## Život

V roku 1947 ukončil štátne lýceum v meste Aleksandrów Łódzki. V 1950 absolvoval vtedajšie štátne gymnázium a lýceum T. Kościuszki v Lodži. V 1954 ukončil Štátnu hereckú vysokú školu v Lodži a v roku 1971 Štátnu divadelnú školu vo Varšave. O tri roky neskôr začal prednášať na lodžskej filmovej škole herectvo.

Vystupoval na scénach mnohých divadiel: v rokoch 1954-1955 Jaraczovom divadle, Olsztyn, 1955-1957 v Divadle Zeme Opolskej, Opole, 
1957-1963 Lublinské divadlo, Lublin, 1963-1966 Nové divadlo, Lodž, 1966-1970 v Poľskom a Národnom divadle, Varšava.

Zakladateľ mimo iných: „agentúry“ v Lublinskom divadle (1961), „Štúdiovej scény“ v Lodži (1964). Spoluzakladateľ Divadla Ochoty vo Varšave (1970). Pedagóg a mnohoročný dekan hereckej fakulty v Štátnej vysokej filmovej, televíznej a divadelnej škole Leona Schillera v Lodži.

Zahral okolo 80 divadelných a 45 filmových úloh.

V mladosti bol aktívnym športovcom, hral dokonca v treťoligovom futbalovom klube *Włókniarz Aleksandrów*.

Bol vyslancom Lodže v snahe o získanie titulu Európskeho hlavného mesta kultúry.

Zomrel na infarkt srdca vo varšavskej nemocnici vo veku 80 rokov. Je pochovaný na vojenskom cintoríne vo Varšave.

## Filmografia

* 1958 – *[[Ostatni dzień lata]]*
* 1964 – *[[Rękopis znaleziony w Saragossie]]*
* 1965 – *[[Wyspa Złoczyńców]]*
* 1966 – *[[Sublokator]]*
* 1969 – *[[Rzeczpospolita babska]]*, ako kapitán *Stanisław Karski*
* 1970 – *[[Album polski]]*
* 1970 – *[[Pogoń za Adamem]]*
* 1976 – *[[Polskie drogi]]* - televízny seriál
* 1976 – *[[Daleko od szosy]]* - televízny seriál
* 1981 – *[[Vabank]]*, ako *Henryk Kwinto*
* 1984 – *[[Vabank II czyli riposta]]*, ako *Henryk Kwinto*
* 1987 – *[[Kingsajz]]*, ako *Kwintek*
* 1987 – *[[Zabij mnie glino]]*
* 1990 – *Deja vu*
* 1992 – *[[Szwadron]]*
* 1992 – *[[Psy (film)|Psy]]*
* 1994 – *[[Psy II: Ostatnia krew]]*
* 1997 – *[[Kiler]]*
* 1999 – *[[Kiler-ów 2-óch]]*
* 2001 – *[[1409 - Afera na zamku Bartenstein]]*
* 2002 – *[[D.I.L.]]*
* 2003 – *[[Superprodukcja]]*
* 2003 – *[[Rodzina zastępcza]]* - televízny seriál
* 2004 – *[[Vinci]]*, ako *Hagen*
* 2005 – *[[Emilia (film)|Emilia]]*
* 2005 – *[[Nie ma takiego numeru]]*
* 2006 – *[[Co słonko widziało]]*
* 2008 – *[[Doręczyciel]]*
* 2008 – *[[Ostatnia akcja]],* ako *Zygmunt Zuber*

## Referencie

## Iné projekty

## Externé odkazy
*  
*  
* 

Kategória:Poľskí divadelní herci
Kategória:Poľskí filmoví herci
Kategória:Poľskí televízni herci
Kategória:Osobnosti z Lodže
Kategória:Úmrtia na infarkt myokardu
Boršč

náhľad|Boršč s kyslou smotanou
náhľad|Ukrajinský boršč s cesnakovými šiškami (''pampušky''), kyslou smotanou a oškvarkami
::*Boršč je aj iný názov rastliny boľševník borščový (=boľševník boršč; lat. Heracleum sphondylium), pozri [[boľševník borščový]]*

**Boršč** je polievka z červenej repy a kapusty známa z kuchyne viacerých východo- a stredoeurópskych národov. Považovaná za ruské a ukrajinské národné jedlo. Polievky podobné boršču sa varia aj v ďalších krajinách bývalého Sovietskeho zväzu, Poľsku (barszcz) a Bulharsku. 

Základom boršču je vývar z kostí a mäsa (obvykle predného hovädzieho pre ruskú alebo ukrajinskú verziu boršču) a zmes osmaženej zeleniny (červená repa, kapusta, zemiaky, mrkva, cibuľa). Zelenina sa nakrája na rezance, osmaží sa na tuku a ľahko sa zahustí zápražkou, následne sa rozriedi vývarom, doplní sa varené mäso a polievka sa dochutí octom. Bohatší boršč sa dopĺňa nakrájanou údeninou a podáva sa s kyslou smotanou.

Ukrajinský variant boršču kladie dôraz na sýto červenú farbu, repa sa preto pripravuje samostatne a ešte pred samotnou tepelnou úpravou sa zastrekne octom. Do zeleninovej zmesi sa pridáva petržlen a paradajkový pretlak. Odporúčaným tukom je bravčová masť, ktorá by mala prebrať farbu pretlaku - na hotovej polievke by mali plávať jantárovo zafarbené mastné oká. Vyškvarené kocky slaniny sa dopĺňajú aj do hotovej polievky.

V Štetíne sa boršč podáva aj ako nápoj k štetínskemu cestu.

## Referencie

## Iné projekty

## Zdroj
* 

Kategória:Polievky
Kategória:Zeleninové jedlá
Kategória:Ukrajinská kuchyňa
Kategória:Ruská kuchyňa
Kategória:Poľská kuchyňa
.net

**.net** je generická doména najvyššej úrovne (gTLD), ktorá sa používa v internetovom systéme názvov domén. Založená bola v roku 1985.

Pôvodne bola doména určená pre sieťovo zamerané projekty napríklad pre poskytovateľov internetu. Avšak stala sa z nej alternatívou pre .com v prípade ak bola rovnaká doména obsadená.
.org

**.org** (**org**anization) je generická doména najvyššej úrovne (gTLD), ktorá sa používa v internetovom systéme názvov domén. Založená bola v roku 1985. Pôvodne slúžila pre potreby neziskových organizácií USA, ktoré nespĺňali požiadavky pre registráciu ostatných typov domén, ale v súčasnosti ju môže registrovať ktokoľvek.
Bel Ami

**Bel Ami** resp. **Bel ami** môže byť:
*pôvodný názov románu Guya de Maupassanta, po slovensky Miláčik
*názov viacerých filmov a seriálov, napríklad:
**Bel ami (film z roku 2004)
**Bel Ami (film z roku 1954)
**Bel Ami (film z roku 1939)
**Bel ami (film z roku 1919)
*opereta R. Kattnigga, pozri Bel Ami (opereta)
*pieseň R. A. Dvorského, pozri Bel ami (pieseň)
*ochranná známka pre pornofilmy, pozri Bel Ami (porno)
*luxusný verejný dom v Berlíne, pozri Bel Ami (verejný dom)
RapidShare

**RapidShare** (spoločnosť RapidShare AG Švajčiarsko, Cham) bol jeden z najväčších upload serverov (miesto na nahranie a spoločné používanie súborov) na svete. Spoločnosť bola založená v roku 2002, pričom najväčšiemu úspechu sa tešila v roku 2012 po vypnutí Megauploadu.

## Koniec činnosti
Spoločnosť na svojej webovej stránke informovala, že do konca marca 2015 ukončí činnosť, pričom dôvody tohto rozhodnutia nekonkretizovala.

RapidShare sa stával úložiskom nelegálne šírených autorských diel, v dôsledku čoho spoločnosť čelila viacerým súdnym sporom. Predpokladá sa, že za rozhodnutím ukončiť činnosť bol pokles počtu používateľov v dôsledku zavedenia protipirátskych pravidiel.

V roku 2013 spoločnosť prepustila väčšinu zamestnancov. Už vtedy sa predpokladalo, že čoskoro môže ukončiť činnosť. 

## Referencie

## Externé odkazy
* domovská stránka RapidShare.com
* domovská stránka RapidShare.de

Kategória:Spoločné používanie súborov
Semion Alexandrovič Varlamov

**Semion Alexandrovič Varlamov** (, * 27. apríl 1988, Samara) je ruský hokejový brankár pôsobiaci za tím New York Islanders. Na drese nosí číslo 40. Bol draftovaný v roku 2006 Washingtonom Capitals na 23. mieste v prvom kole.

## Kariéra
S hokejom začal vo veku 8 rokov. Hrával v juniorskom klube Jaroslavľ-2 v tretej ruskej hokejovej lige. V sezóne 2004/05 bol preradený do prvého tímu Lokomotivy Jaroslavľ, kde pôsobil ako náhradník za Ivana Kaustina. V lete 2005 odišiel Kaustin z klubu preč, a tak pozíciu jednotky dostal Semion Varlamov. V roku 2008 výrazne pomohol postupu Jarosľavu do finále ruskej ligy. Sezónu 2008/09 sa z Jarosľavu presunul do farmárskeho klubu Washingtonu Capitals Hershey Bears v AHL. V Hersey Bears odohral 27 zápasov a v NHL-ke odchytal 6 zápasov. Na konci základnej časti sa zranil Brent Johnson a na pozíciu dvojky vo Washingtone bol povolaný s AHL-ky  Varlamov. Zlom v jeho kariére prišiel po prvom zápase play-off s New Yorkom Rangers, keď po nepresvedčivom výkone Joseho Theodora dostal šancu chytať v druhom zápase. Odvtedy nepustil Joseho Theodora do bránky. Až v siedmom zápase v sérii proti Pittsburghu ho pustil po štvrtom inkasovanom góle. Pred sezónou 2009/10 ho tréner Bruce Boudreau vyhlásil za brankársku dvojku.

## Klubová štatistika
### Základná časť

### Play-off

## Reprezentácia

  
  
  
  
  
   

Tréner Ruského mužstva Viačeslav Bykov ho nominoval na MS 2010. Na šampionáte Rusko prehralo až vo finále s Českom, a skončilo na striebornej priečke. Na MS 2012 Rusko vyhralo nad Slovenskom 6:2 a získalo zlaté medaily.

## Externé odkazy
*
*Semjon Varlamov - profil na NHL.com

Kategória:Ruskí hokejisti
Kategória:Hráči Washington Capitals
Kategória:Hráči Lokomotiv Jaroslavľ
Kategória:Hráči Hershey Bears
Kategória:Hokejisti draftovaní klubom Washington Capitals
Kategória:Brankári v NHL
Kategória:Účastníci MS v hokeji 2010
Kategória:Ruskí hokejoví brankári
Kategória:Osobnosti zo Samary
Stavropol

**Stavropol** alebo **Stavropoľ** () je mesto na juhu Ruska. Je administratívnym centrom Stavropoľského kraja. Žije tu 365 900 obyvateľov (2009). Jeho názov pochádza z gréckych slov *stavros* a *polis*, čo v preklade znamená *Mesto kríža*.

## Dejiny
Prvá správa pochádza z roku 1778 a zmieňuje sa o stavbe pevnosti. Riadil ju princ Grigorij Alexandrovič Potemkin na žiadosť Kataríny Veľkej. Postavili ju tunajší kozáci, aby sa stala súčasťou reťaze pevností brániacich južnú hranicu impéria proti Turkom. Podľa povesti našiel pri stavbe jeden vojak veľký kamenný kríž, preto dostalo osídlenie názov Stavropoľ-Kavkazský (Ста́врополь-Кавка́зский). Pevnosť zaberala plochu približne  a mala pôdorys nepravidelného mnohouholníka, ktorý bol pretiahnutý z juhozápadu na severovýchod. Pozdĺžna os merala 700 metrov, priečna 320. Celá pevnosť bola obohnaná valom vysokým 1,8 metra a priekopou, ktorej hĺbka bola asi 3,5 metra a šírka od 6 do 9 metrov.

V 19. storočí sa postupne pevnosť rozrástla do obchodného strediska a stala sa administratívnym centrom Stavropolskej gubernie.

Počas Občianskej vojny prebiehali o mesto niekoľkokrát boje a bolo viackrát dobyté červenou armádou, naposledy 29. januára 1920. Od roku 1935 do roku 1943 bol Stavropol premenovaný na Vorošilovsk. Od 3. augusta 1942 do 21. januára 1943 bolo mesto okupované Nemcami a boje oň ho ťažko poškodili.

Po vojne (1946) boli v oblasti nájdené zásoby zemného plynu. Neskôr bolo mesto pripojené na plynovod smerujúci do Moskvy. V administratíve mesta niekoľko rokov pracoval Michail Sergejevič Gorbačov, ktorý pochádzal z neďalekej obce Privoľnoje.

26. mája 2010 v meste, pri dome športu a kultúry explodovala nastražená bomba, ktorá usmrtila najmenej 7 ľudí a 40 ďalších zranila. Bomba explodovala 15 minút pred začiatkom vystúpenia čečenského hudobéno súboru.

## Poznámky


## Referencie

## Iné projekty

## Zdroj
* 


Kategória:Mestá v Rusku
Kategória:Stavropoľský kraj
Genesis (sonda)

**Genesis** bola americká kozmická sonda programu Discovery z roku 2001, určená na výskum Slnka, resp. na prieskum slnečného vetra. Počas svojej misie zachytávala častice slnečné vetra, ktoré potom v návratovom puzdre odoslala na Zem.

## Predchádzajúce výskumy
Sonda Genesis bola po sonde SOHO, satelite TRACE a sonde Ulysses v poradí štvrtá z poslednej doby, ktorá bola zameraná primárne na výskum Slnka. Ako prvá sa pokúsila o zber častíc slnečného vetra. Plánované náklady na projekt Genesis boli 216 miliónov dolárov.. Čiastočné pokusy v tomto smere sa uskutočnili v USA a ZSSR 20 rokov predtým so sondami z programov Explorer a Kosmos. 

## Konštrukcia
Sonda obsahovala na diaľku riadené necelé tri stovky lapačov, ktoré dva roky zbierali častice slnečného vetra. Hmotnosť sondy pri štarte bola . 

## Postup misie
 
Sonda odštartovala z kozmodrómu Cape Canaveral na Floride 8. augusta 2001 s pomocou nosnej rakety Delta II 7326. V katalógu COSPAR má označenie 2001-034A. Častice slnečného vetra zbierala v libračnom bode L1 sústavy Slnko-Zem.

Pristávacie puzdro sondy malo v pláne pristáť v púšti v Utahu s padákmi, ale aby sa zamedzilo poškodeniu, bol pripravený vrtuľník s dlhým zavesenými hákom, ktorý mal sondu zachytiť. Plánované pristátie puzdra sondy sa odohralo 8. septembra 2004. Návratovému puzdru sondy Genesis sa podľa vyšetrovania vinou zlej inštalácie senzorov, poukazujúcich na vstup do atmosféry, neotvoril padák. Zariadenie sa po páde rýchlosťou  rozbilo v púšti. Zvyšky puzdra a vzoriek boli prevezené do laboratórií NASA na ďalšie skúmanie. Muselo sa určiť, ku akej veľkej kontaminácii došlo a ako veľká hrúbka materiálu sa musela odstrániť, aby sa vedci dostali na vzorky slnečného vetra nekontaminované nečistotami z miesta dopadu. Časť vzoriek sa vedcom napokon podarilo zachrániť.

Samotná sonda pokračuje ďalej v lete okolo Zeme.

## Referencie

## Externé odkazy

*http://www.astro.cz/cz/news/show.php?id=1564 
*http://www.lib.cas.cz/space.40/2001/INDEX1.HTM

## Zdroj

Kategória:Program Discovery
Kategória:Slnečné sondy
Kategória:Kozmonautika v 2001
Kategória:Neaktívne sondy
Kategória:Úspešné sondy
Rustika

**Rustika** môže byť:
* v architektúre: 
**úprava fasády v podobe hladkých kvádrov alebo pásov (pásová rustika), oddelených pravouhlo zalomenými škárami, pozri rustika (murivo)
**nepresne: bosáž (murivo)
**omietkou napodobené kamenné murivo, pozri rustika (omietkový kameň)
**kresbou v omietke (sgrafitom) napodobené kamenné kvádre, pozri rustika (sgrafit)
* v histórii: monumentálne písmo z raného stredoveku, pozri rustika (písmo)
Christian Malcolm

**Christian Malcolm** (* 3. jún 1979, Cardiff, Wales,  Spojené kráľovstvo) je britský atlét, ktorý sa venuje šprintérskym tratiam, behu na 100 a 200 metrov.

## Úspechy
; Letné olympijské hry
* Peking 2008 - beh na 200 m - 5. miesto (20,40 s)
* Sydney 2000 - beh na 200 m - 5. miesto (20,23 s)

; Majstrovstvá sveta
* Edmonton 2001 - beh na 100 m - 5. miesto (10,11 s)
* Edmonton 2001 - beh na 200 m - 5. miesto (20,22 s)
* Paríž 2003 - beh na 200 m - 9. miesto (20,43 s)

; Majstrovstvá Európy
* Barcelona 2010 - beh na 200 m - 2. miesto (20,38)

## Externé odkazy

Kategória:Britskí bežci na 100 m
Kategória:Britskí bežci na 200 m
Kategória:Osobnosti z Cardiffu
Kategória:Atléti na Letných olympijských hrách 2000
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Leslie Djhone

**Leslie Djhone** (* 18. marec 1981, Abidjan, Pobrežie Slonoviny) je francúzsky atlét, ktorý sa venuje behu na 400 metrov. Z Majstrovstiev sveta v atletike má jednu medailu.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 400 metrov na piatom mieste výkonom 45,11 s. K tretiemu miestu Davida Nevilla mu chýbalo 31 stotín.

### Osobné rekordy
* 100 m - 10,55 s (2003)
* 200 m - 20,67 s (2004)
* 400 m- 44,46 s (2007)
* Skok do diaľky - 7,92 m (1999)

## Externé odkazy

Kategória:Francúzski bežci na 200 m
Kategória:Francúzski bežci na 400 m
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Martyn Rooney

**Martyn Joseph Rooney** známy aj pod skráteným menom **Martyn Rooney** (* 3. apríl 1987, Spojené kráľovstvo) je britský atlét, ktorý sa venuje behu na 400 metrov.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 400 metrov na šiestom mieste výkonom 45,12 s. K tretiemu miestu Davida Nevilla mu chýbalo 32 stotín sekundy.

## Externé odkazy

Kategória:Britskí bežci na 400 m
Kategória:Britskí olympionici
Kategória:Atléti na Letných olympijských hrách 2016
Kategória:Atléti na Letných olympijských hrách 2012
Kategória:Atléti na Letných olympijských hrách 2008
Hans Hollein

**Hans Hollein** (* 30. marec 1934 – † 24. apríl 2014) bol rakúsky architekt a dizajnér. V roku 1985 získal Pritzkerovu cenu.

Diplom získal v roku 1956 na *Akademie der bildenden Künste* vo Viedni. Odišiel do USA a študoval na *Illinois Institute of Technology* (1959) a *University of California, Berkeley* (1960). Pracoval pre viaceré ateliéry vo Švédsku a USA, po príchode do Viedne v roku 1964 si založil vlastný ateliér. Pôsobil ako profesor na viacerých univerzitách.

## Diela

Frankfurt MMK.jpg|*Múzeum moderného umenia*, Frankfurt nad Mohanom, 1987-1991
Wien - Haas-Haus (3).JPG|*[[Haas-Haus]]*, Viedeň, 1990
Mönchengladbach museum mit skulpturengarten.jpg|*Abteiberg Museum*, Mönchengladbach, 1972-1982


## Iné projekty

Kategória:Osobnosti z Viedne
Kategória:Rakúski architekti
Kategória:Architekti postmodernizmu
Kategória:Nositelia Radu za zásluhy Talianskej republiky
Kategória:Absolventi Akadémie výtvarných umení vo Viedni
.name

**.name ** je generická doména najvyššej úrovne (gTLD), ktorá sa používa v internetovom systéme názvov domén. Založená bola v roku 2001.
Renny Quow

**Renny Quow** (* 25. august 1987, Tobago) je atlét reprezentujúci Trinidad a Tobago, ktorý sa venuje behu na 400 metrov.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 400 metrov na siedmom mieste výkonom 45,22 s. K tretiemu miestu Davida Nevilla mu chýbalo 42 stotín sekundy.

## Iné projekty

## Externé odkazy

Kategória:Atléti Trinidadu a Tobaga
Kategória:Bežci na 400 m Trinidadu a Tobaga
Kategória:Bežci na 400 m
Kategória:Atléti na Letných olympijských hrách 2008
Piatigorsk

**Piatigorsk** () je mesto na juhu Ruska. Nachádza sa v južnej časti Stavropoľského kraja. Rozkladá sa na ľavom brehu rieky Podkumok. Najvyšším bodom je hora Beštau s vrcholom vo výške 1401 m. n. m a v okolí sa nachádza viacero vrcholov: hora Mašuk (okolo 950 m), Goriačaja, Post, Piket, Kazačka a iné.

Mesto je vyhľadávaným rekreačným strediskom, celá oblasť je bohatá na minerálne vody a Piatigorsk je administratívnym centrom širšej aglomerácie, ktorá združuje mestá s rekreačným zameraním (Kaukazské minerálne vody). Z tejto skupiny sa Piatigorsk vyznačuje najrôznorodejšími prírodnými liečebnými zdrojmi minerálnych vôd, ktorých liečivé účinky boli známe dávno v minulosti. Nachádza sa tu vyše 40 prameňov s rôznymi teplotami a chemickým zložením. Z neďalekého Tambukanského jazera sa ťaží bahno, ktoré má liečivé účinky. Klíma mierneho kontinentálneho podnebia je veľmi priaznivá najmä v lete a začiatkom jesene, kedy je Piatigorsk vyhľadávaný pre priaznivé terapeutické účinky tunajšieho vzduchu.

Žije tu 140 105 obyvateľov (2008).

## Iné projekty

## Zdroj
* 

Kategória:Mestá v Rusku
Kategória:Stavropoľský kraj
Kategória:Kúpeľné mestá v Rusku
James Dewar

**James Dewar** (* 20. september 1842, Kincardine-on-Forth, Spojené kráľovstvo – † 27. marec 1923, Londýn) bol škótsky chemik a fyzik.

Jeho vedecká práca mala široké rozpätie – od organickej chémie, cez spektroskopiu po chémiu a fyzikálne vlastnosti vodíka, no najznámejšou je jeho práca na skvapalňovaní plynov (ako prvý skvapalnil kyslík a vodík, no pri skvapalnení hélia ho predbehol Heike Kamerlingh Onnes). Známa je aj termoska (Dewarova nádoba), ktorá slúži dodnes na udržiavanie teploty v nej uchovávaných látok.

## Iné projekty

Kategória:Škótski chemici
Kategória:Škótski fyzici
Kategória:Členovia Kráľovskej spoločnosti
Kategória:Držitelia Copleyovej medaily
Kategória:Nositelia Davyho medaily
Kavkazskije Mineraľnyje Vody

right|150px|thumb|Erb regiónu.
**Kavkazskije Mineraľnyje Vody** (; doslova "Kaukazské minerálne vody"; skrátene **KMV** - rus. *KMB*,  **KavMinVody/Kavminvody, Kavmingruppa** - *Кавминводы, Кавмингруппа*) je skupina kúpeľných stredísk v Stavropoľskom kraji. Zahŕňa mestá Jessentuki, Železnovodsk, Kislovodsk, Piatigorsk a Mineraľnyje Vody. Nachádza sa na Stavropoľskej vysočine a severných svahoch Veľkého Kaukazu.

Nachádza sa tu spolu viac ako 130 minerálnych prameňov a veľké zásoby liečivého ílovitého bahna (Tambukanské jazero). Celá oblasť je známa už od roku 1803 a patrí k najstarším kúpeľným miestam v Rusku.

Oficiálne dejiny KavMinVody sa začala 24. apríla 1803, kedy bolo podpísané vyhlásenie Alexandra Prvého "O priznaní štátneho významu Kaukazských minerálnych vôd a potrebe ich využívania". Regionálnym centrom KMV je mesto Jessentuki. V minulosti malo toto postavenie mesto Piatigorsk. Významné medzinárodné letisko sa nachádza v meste Mineraľnyje Vody.

## Pozri aj
* Jessentuki
* Železnovodsk
* Kislovodsk
* Piatigorsk
* Mineraľnyje vody

## Iné projekty

## Zdroj
* 

Kategória:Stavropoľský kraj
Kategória:Kúpeľné mestá v Rusku
Tambukan (jazero)

right|250px|thumb

**Tambukan** alebo **Tambukanskoje ozero** alebo **Boľšoj Tambukan** () je bezodtokové horkoslané jazero oválneho tvaru na severnom Kaukaze, tvorí hranicu medzi Stavropoľským krajom a ruskou republikou Karačajsko-Čerkesko. 9 kilometrov severozápadne sa nachádza kúpeľné mesto Piatigorsk. 2 kilometre južne od Tambukanského jazera sa nachádza osada Etoka na rovnomennej rieke. Vodná plocha zaberá , hlboké je priemerne od 1,5 do 2 metrov, najväčšia hĺbka je 3,1 metra. Hladina nepravidelne kolíše, v závislosti od hladiny podzemných vôd.

Na dne sa nachádza hrubá vrstva ílovitého bahna. Obsahuje sulfáty a chloridy, sodné a horečnaté s celkovou mineralizáciou 50 až 60&nbsp;g/dm³. Využíva sa hlavne na liečenie v bahenných kúpeľoch Kaukazských minerálnych vôd. Podľa odhadu odborníkov, liečivé účinky ílovitého bahna z jazera (ktorého je tu asi jeden a pol milióna ton) prevyšujú aj kvalitu bahna z Mŕtveho mora. Bahno sa dokonca vyváža aj mimo Ruska a v medicíne sa využíva už od roku 1886. Tambukanské jazero a jeho okolie je chránenou prírodnou oblasťou.

## Referencie


## Zdroj
* 

Kategória:Jazerá v Rusku
Kategória:Geografia Stavropoľského kraja
Kategória:Geografia Karačajska-Čerkeska
Enantiomér

[náhľad|Enantioméry [Laktát|laktátu sú zrkadlové obrazy, ktoré nie je možné zjednotiť (otočiť v priestore tak, aby mali identické usporiadanie).]]
**Enantiomér** je v chémii označenie jedného z dvojice stereoizomérov opticky aktívnej látky. Enantioméry (dva stereoizoméry tej istej látky) sú si navzájom zrkadlovými obrazmi, ktoré nie je možné zjednotiť (otočiť v priestore tak, aby mali identické usporiadanie). Enantioméry majú rovnaké chemické vlastnosti, okrem reaktivity s inými chirálnymi zlúčeninami, a rovnaké fyzikálne vlastnosti, s výnimkou otáčania roviny polarizovaného svetla (optickej aktivity). Vyššie uvedené názvy obsahujúce výraz „enantiomorf...“ sa používajú aj v iných kontextoch.

Zlúčenina alebo zmes, v ktorej je rovnaký pomer enantiomérov (50&nbsp;%50&nbsp;%), sa javí ako opticky neaktívna a nazýva sa racemát.

Pri príprave len jedného z dvojice sa využíva asymetrická syntéza, pri ktorej je získaný výsledný produkt s požadovanou optickou izomériou. Takáto syntéza je však spravidla ekonomicky nevýhodná, preto sa prípravky (napríklad liečivá) predávajú ako racemáty, pričom množstvo racemátu sa zdvojnásobuje oproti množstvu účinnej látky (jedného z enantiomérov). Existujú však i výnimky, kedy to nie je možné, pretože jedna z látok má negatívne účinky – medzi takéto látky patrí napríklad talidomid.

## Iné názvy
Enantiomér sa takisto označuje ako **optický izomér**. Zriedkavo sa označuje ako **enantiomer**, **enanciomér**, **enantiomorf**, **enantiomorfná forma**, **enantiomorfný tvar**. Okrem toho sa niekedy používajú termíny **optický antipód** alebo len **antipód,** použitie týchto termínov sa už však neodporúča.

## Referencie

## Zdroj

Kategória:Stereochémia
Kategória:Izoméria
Tambukan

**Tambukan** môže byť:
*sídlo v Rusku, pozri Tambukan (sídlo)
*jazero v Rusku, pozri Tambukan (jazero)
Franz Danksagmüller

**Franz Danksagmüller** (* 1969, Sankt Martin im Innkreis) je rakúsky organista.

## Biografia
V rokoch 19801988 študoval u Walthera R. Schustera v Passau. Pokračoval štúdiom cirkevnej hudby a organu u Michaela Radulesca na Universität für Musik und darstellende Kunst Wien. Okrem toho študoval kompozíciu u Dietmara Schermanna, Ericha Urbannera, v rokoch 19931995 organ u Daniela Rotha v Saarbrückene a neskôr elektronickú hudbu a hudobné technológie v *Studio for Advanced Music & Media Technology* u Karlheinza Essla mladšieho na Anton Bruckner Privatuniversität Linz.

Franz Danksagmüller pôsobil v rokoch 1990 až 1994 v Wiener Karlskirche, od roku 1994 do 1999 bol organistom v St. Elisabeth vo Viedni a od roku 1993 do 1999 pedagógom na Konservatorium für Kirchenmusik v Linzi. V rokoch 19952003 vyučoval hru na organ a improvizáciu na Universität für Musik und darstellende Kunst vo Viedni. Od roku 1999 do 2005 bol organistom v dóme v Sankt Pölten. Od októbra 2005 je profesorom organovej hry a improvizácie na Musikhochschule Lübeck v Lübecku. V roku 2007 koncertoval na Kremnickom hradnom organe.

## Tvorba
Zaujíma sa o elektronickú hudbu, od experimentálnej elektroniky po pop, klubovú a filmovú hudbu. Jeho kompozície zahŕňajú komornú hudbu, skladby pre organ, zbor a elektronickú a scénickú hudbu. Taktiež sa venuje projektom živej hudby pre nemé filmy.

## Referencie


## Externé odkazy
* http://www.kirche.at/stpoelten/kons/3_lehrer/lehrerbiografien/danksagmueller.htm 

## Zdroj
* 

Kategória:Rakúski organisti
Kategória:Skladatelia filmovej hudby
Kategória:Skladatelia elektronickej hudby
Kategória:Rakúski hudobní skladatelia
Kategória:Hudobní pedagógovia
Walther Bothe

**Walther Bothe** (* 8. január 1891, Oranienburg, Nemecko – † 8. február 1957, Heidelberg) bol nemecký fyzik. 

Jeho práca bola orientovaná predovšetkým na jadrovú fyziku. Výrazne prispel k metódam štúdia jadrových reakcií, skúmal tiež Comptonov jav, kozmické žiarenie, či duálny (vlnovo-časticový) charakter radiácie. Za jeho prínos v oblasti jadrovej fyziky mu bola v roku 1954 udelená Nobelova cena za fyziku.

## Iné projekty

Kategória:Nositelia Nobelovej ceny za fyziku
Kategória:Nemeckí fyzici
Kategória:Držitelia Radu Pour le Mérite
Kategória:Nemeckí nositelia Nobelovej ceny
Kategória:Absolventi Gießenskej univerzity
Pavel Alexejevič Čerenkov

**Pavel Alexejevič Čerenkov** ( ; * 28. júl 1904, Voronež, Rusko - † 6. január 1990, Moskva) bol sovietsky fyzik. Je známy najmä vďaka objasneniu tzv. Čerenkovovho efektu. Podieľal sa tiež na vývoji urýchľovača častíc. V roku 1958 mu bola za jeho vedecký prínos udelená Nobelova cena za fyziku.

## Životopis
Pracoval v leningradskom Štátnom optickom ústave AV SSSR pod vedením S. I. Vavilova. Pri štúdiu luminiscencie kvapalín pod vplyvom žiarenia gama spozoroval v roku 1934 slabé belasé žiarenia, ktorého pôvodom sa ukázali sekundárne elektróny. Ukázalo sa, že na rozdiel od luminiscenčného žiarenia nezávisí od teploty a zhášajúcich prímesí. Vavilov urobil záver, že jeho zdrojom je strata energie samotných elektrónov. Teoretické vysvetlenie dali Igor Jevgenievič Tamm a Ilia Michajlovič Frank, ktorí spolu s P. Čerenkovom dostali v roku 1958 Nobelovu cena za fyziku „pre objav interpretáciu Čerenkovovho efektu“.

Čerenkovovo žiarenie sa využíva v detektoroch vysokoenergetických častíc. Aktívna zóna jadrových reaktorov alebo ich vyhorené palivové články chladené vodou sú efektným prejavom intenzívneho belasého Čerenkovovho žiarenia – niekoľkometrová vrstva vody neprepúšťa neutrónové a gama žiarenie, ale je opticky priezračná a dovoľuje bez rizika pozorovať vysokoaktívne materiály.

Ako mnoho rodín počas stalinských represií v Sovietskom zväze, prežíval Čerenkov osobnú tragédiu, v roku 1937 zatkli po druhýkrát jeho otca a o rok neskôr ho popravili. Paradoxne, Čerenkov bol dvakrát vyznamenaný Stalinovou cenou v roku 1946 a 1951.

## Iné projekty

Kategória:Nositelia Nobelovej ceny za fyziku
Kategória:Ruskí fyzici
Kategória:Osobnosti z Voroneže
Kategória:Pochovaní na Novodievčom cintoríne
Jozef Kello

**Jozef Kello** (* 18. október, 1889, Bobrovec – † 17. marec 1951, Bratislava) bol slovenský herec a spoluzakladateľ Slovenského národného divadla.

## Zo života
Jozef Kello pochádzal z dedinky Bobrovec pri Liptovskom Mikuláši, kde sa zoznámil s ochotníckym divadlom. Absolvoval štúdium murárčiny, po štúdiách si v Košiciach založil kníhkupectvo a už onedlho popri ňom fungoval aj divadelný spolok. V roku 1921 sa po vyhlásenom konkurze do súboru SND stáva jedným z prvých piatich slovenských profesionálov. Kvôli svojmu výzoru hrával väčšinou staršie postavy. V činohre pôsobil vyše 30 rokov a zahral si temer 300 postáv. Ako prvý hral (jemu ako na mieru šitú) postavu Jožka Púčika. Mal sklon k nadrávaniu a preháňaniu, čo bolo vo fraškách vtedy vítané, ale vo vážnejšom repertoári kritikmi vyčítané.

## Stvárnené postavy
* Pán z Chudobíc (Ján Chalupka: Kocúrkovo)
* Voňavka (Jozef Hollý: Geľo Sebechlebský)
* Baltazár Slivka (Ivan Stodola: Čaj u pána senátora)
* Jano Malecký (Jozef Gregor Tajovský: Ženský zákon)
* Jožko Púčik (Ivan Stodola: Jožko Púčik a jeho kariéra)
* Paučo (Ivan Stodola: Kráľ Svätopluk)
* Jano Ľavko (Jozef Gregor Tajovský: Statky-zmätky)

## Referencie

## Externé odkazy
* Kto bol "Báťa" Kello? - teatro.sk

Kategória:Slovenskí divadelní herci
Kategória:Slovenskí ochotníci
Kategória:Osobnosti z Bobrovca
Albert Abraham Michelson

**Albert Abraham Michelson** (* 19. december 1852, Strzelno, Prusko (dnes Poľsko) – † 9. máj 1931, Pasadena, Kalifornia, USA) bol americký fyzik. Je známy najmä vďaka meraniu rýchlosti svetla a tzv. Michelson-Morleyovmu experimentu. V roku 1907 mu bola udelená Nobelova cena za fyziku, čím sa stal prvým nositeľom Nobelovej ceny z USA vo vedeckej disciplíne.

## Iné projekty

Kategória:Nositelia Nobelovej ceny za fyziku
Kategória:Fyzici USA
Kategória:Nositelia Nobelovej ceny z USA
Kategória:Držitelia Gold Medal of the Royal Astronomical Society
Kategória:Osobnosti z Pasadeny (Kalifornia)
Bosáž

**Bosáž** alebo bosovanie môže byť:
* v sochárstve hrubé opracovanie.
* v architektúre:
** zdobenie vypuklou prácou, najmä opatrovanie bosami, pozri pod bosáž (murivo)
** kvádrovanie
Bosa

**Bosa** môže byť:
*V architektúre: 
**plasticky zvýraznená plocha kvádra, pozri pod bosáž (murivo)
**pri rekonštrukciách: zjednodušený tvar ako náhrada pôvodnej bohatšie tvarovanej časti, pozri bosa (tvar)
*Vo výtvarnom umení: hrubo opracované dielo, socha
* Mestá a obce:
**mesto v Taliansku, v regióne Sardínia, pozri Bosa (Sardínia)
Micah Kogo

**Micah Kogo** (* 3. jún 1986, Burnt Forest) je kenský atlét, ktorý sa venuje behu na 5 000 a 10 000 metrov. Na olympijských hrách získal jednu medailu. V roku 2009 prekonal svetový rekorde v behu na 10 000 metrov s časom 27:01.

## Referencie

## Externé odkazy

Kategória:Kenskí bežci na 5 000 m
Kategória:Kenskí bežci na 10 000 m
Kategória:Kenskí bronzoví olympijskí medailisti
Kategória:Atléti na Letných olympijských hrách 2008
Edwin Soi

**Edwin Cheruiyot Soi** známy aj pod skráteným menom **Edwin Soi** (* 3. marec 1986, Kericho) je kenský atlét, ktorý sa venuje behu na 3 000 a 5 000 metrov. Na olympijských hrách získal jednu medailu.

## Kariéra
### Peking 2008
Na Letných olympijských hrách 2008 v Pekingu získal v disciplíne behu na 5 000 metrov bronzovú medailu výkonom 13:06,22 min. K druhému miestu Eliuda Kipchogeho mu chýbali 3 sekundy a 42 stotín.

## Externé odkazy

Kategória:Kenskí bežci na 5 000 m
Kategória:Kenskí bežci na 10 000 m
Kategória:Kenskí bronzoví olympijskí medailisti
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Karl Ferdinand Braun

**Karl Ferdinand Braun** (* 6. jún 1850, Fulda, Hessenské veľkovojvodstvo, Nemecký spolok – †  20. apríl 1918, Brooklyn, New York, New York, USA) bol nemecký fyzik a vynálezca, ktorý výrazne prispel k vývoju rádiových a televíznych technológií. 

V roku 1897 ako prvý zostrojil CRT osciloskop. V roku 1909 mu bola udelená Nobelova cena za fyziku.

## Iné projekty

## Externé odkazy
**[http://www.nobel.se/physics/laureates/1909/braun-bio.html Ferdinand Braun – Biography]*
*  *[https://pandora.nla.gov.au/pan/13071/20040303-0000/www.acmi.net.au/AIC/BRAUN_BIO.html Karl Ferdinand Braun, Dr : 1850 - 1918]*
**[https://web.archive.org/web/20060211010305/http://chem.ch.huji.ac.il/~eugeniik/history/braun.htm Karl Ferdinand Braun ]*
**[http://www.hars.de/braun/ Karl Ferdinand Braun, 1850-1918]*
* The Ferdinand-Braun-Institut fuer Hoechstfrequenztechnik Berlin, Germany
* *[https://books.google.com/books?id=qFMbsXGH8pYC A Story of Wireless Telegraphy]*
* Telegrafie- und Fernsehpionier: 100. Todestag des Physikers Ferdinand Braun

Kategória:Nositelia Nobelovej ceny za fyziku
Kategória:Nemeckí fyzici
Kategória:Nemeckí vynálezcovia
Kategória:Nemeckí nositelia Nobelovej ceny
Kategória:Absolventi Štrasburskej univerzity
Kategória:Vyučujúci na Štrasburskej univerzite
Herschelov vesmírny ďalekohľad

**Herschelov vesmírny ďalekohľad** bol kozmický teleskop pomenovaný podľa britského astronóma Fredericka Williama Herschela. Je to infračervený ďalekohľad s priemerom primárneho zrkadla  (o  viac ako má HST). V porovnaní s aktuálne najlepším infračerveným teleskopom Spitzer bol Herschel 4× väčší. Je  dlhý a  široký.

Je rozdelený do dvoch častí – na servisný modul a zrkadlo, ktoré je chladené kvapalným héliom. Teleskop je typu Cassegrein. Primárne zrkadlo má priemer  a sekundárne . Údaje zo zrkadla putujú do troch prístrojov:
* HIFI (Heterodyne Instrument for the Far Infrared), spektrometer s vysokým rozlíšením
* PACS (Photodetector Array Camera and Spectrometer), fotometer a spektrometer
* SPIRE (Spectral and Photometric Imaging Receiver) – fotometer a spektrometer na princípe Fourierovej transformácie
Všetky tri boli navrhnuté špeciálne pre tento teleskop.

Mal pracovať približne 3 roky, potom bola misia predĺžená o 1 ďalší rok. Pozoroval do 29. apríla 2013, kedy jeho teplota stúpla natoľko, že už nemohol ďalej pracovať.

Na obežnú dráhu ho vypustila raketa Ariane 5 14. 5. 2009 z európskeho kozmodrómu Kourou vo Francúzskej Guyane spolu s Planckovým teleskopom.

## Zdroj
Herschel a Planck – startují dva dalekohledy do kosmu (po česky)

Kategória:Veľké kozmické observatóriá
Kategória:Kozmonautika v 2009
Kategória:Neaktívne sondy
Kategória:Infračervené teleskopy
Kategória:Sondy ESA
Kategória:Umelé družice v libračných bodoch sústavy Zem-Slnko
Henric Höglund

**Henric Höglund** (* 22. december 1977, Hammarö) je švédsky hokejový útočník.

## Klubový Hokej
Odchovanec švédskeho Hammarö HC.Pôsobil vo viacerých kluboch kde nazbieral veľa skúsenosti. Pôsobil v SM-Lige vo Fínsku aj v Nórskej Eliteserien. 
V sezóne 2009/2010 ho kontaktoval slovenský Klub HC Košice.

## Externé odkazy
* 
* profil na oficiálnej stránke HC Košice 

Kategória:Narodenia v 1977
Kategória:Švédski hokejisti
Kategória:Hráči HC Košice
Hospodárstvo (oblasť činnosti)

**Hospodárstvo** alebo **ekonomika** je časť (spoločenského) života (súhrn príslušných činností a zariadení) zameraná na materiálne udržiavanie a zabezpečovanie ľudského života. Trochu iná definícia znie, že je to oblasť spoločenskej činnosti, prostredníctvom ktorej sa vyrábajú, rozdeľujú, vymieňajú a spotrebúvajú úžitkové hodnoty. V užšom zmysle a nepresne je hospodárstvo alebo ekonomika spôsob organizovania výrobnej činnosti resp. výrobná činnosť. 

Veda, ktorá skúma hospodárstvo sa nazýva hospodárska veda. Jej jadro tvorí ekonómia (makroekonómia a mikroekonómia).

Hospodárstvo je teda spôsob organizovania ekonomického života spoločnosti, ktorá uskutočňuje výrobu, rozdeľovanie, výmenu a spotrebu statkov a služieb. Čo vyrábať?, Ako vyrábať? a Pre koho vyrábať? to sú otázky, ktoré predstavujú triádu ekonomických problémov. V hospodársky rozvinutých civilizáciách sa môžeme stretnúť s tromi typmi ekonomiky v závislosti podľa toho, kto, resp. čo rozhoduje o triáde ekonomických problémov:
# príkazová ekonomika - takmer všetky rozhodnutia o výrobe a rozdeľovaní výsledkov robí direktívne vláda krajiny (tie, ktoré urobia občania sa nazývajú - šedá ekonomika).
# trhová ekonomika - opiera sa o princípy voľného podnikania; Otázky čo, pre koho a ako vyrábať určujú ľudia na základe noriem, systému trhov, cien, ziskov a strát, odmien a trestov, atď.
# zvyková ekonomika (alebo inštiktívna ekonomika) - opiera sa prevažne o skúsenosti predošlých generácií (preferuje zaužívané habity) 
# zmiešaná ekonomika - obsahuje prvky voľného trhu, príkazov a/alebo zvykov, t. j. prvky voľnej podnikateľskej aktivity tak zmiešava so štátnou aktivitou a so zvykmi.
# prírodná ekonomika - opiera sa prísne o rovnováhu - príroda verzus človek. Jedinec či spoločnosť si z prírody nevezmú nič, čo by príroda (sama a v krátkom čase) nedokázala (bez akýchkoľvek následkov) opäť vytvoriť. Vyhýba sa všetkému umelému.

## Pozri aj
*ekonomika Slovenska
*ekonómia
*národné hospodárstvo
*typ ekonomík

Kategória:Ekonómia
Trnavská univerzitná kníhtlačiareň

**Trnavská univerzitná kníhtlačiareň** bola tlačiareň pôsobiaca pri starej Trnavskej univerzite. Po vzniku Trnavskej univerzity pôsobila pri nej do roku 1640 najprv ako arcibiskupská kníhtlačiareň, ktorá sa v roku 1640 transformovala na akademickú. 

Akademickú tlačiareň spravoval prefekt (člen profesorského zboru), niekedy tiež s pomocníkom, väčšinou vyučeným typografom (tzv. socius prefecti), technicky sa o ňu staral faktor, ktorého meno sa zvyčajne uvádzalo aj na titulnom liste tlače. Za 125 rokov pôsobenia akademickej tlačiarne sa ich vystriedalo 26. V polovici 17. storočia sa tlačiareň presťahovala do budovy univerzity a neskôr patrila k najvýznamnejším tlačiarňam vtedajšieho Uhorska. V roku 1770 mala 6 tlačových strojov a zamestnávala 10 strojmajstrov a 10 sadzačov. Mala vlastnú písmolejáreň i kniháreň a vlastnila tiež papierne v Dechticiach a Kláštore pod Znievom. 

Za obdobie svojej činnosti vyprodukovala okolo 5&nbsp;000 rôznych kníh nielen s náboženskou tematikou, ale i diela historické, filozofické, životopisné, divadelné hry, kalendáre a pod. v rôznych jazykoch vrátane slovenčiny. Z najvýznamnejších tlačí možno spomenúť Szőlősiho *Cantus catholici*, Martina Sentivániho *Miscellanea*, Timonovu *Topographiu* a pod. Po zrušení rádu jezuitov v roku 1773 bola tlačiareň zoštátnená a stala sa z nej tlačiareň trnavská. Pod novou správou pracovala štyri roky, do roku 1777. Pri príležitosti zoštátnenia bola vyhotovená inventúra, z ktorej poznáme podrobný stav tlačiarenského zariadenia i zamestnancov, ako i produkciu a zásoby tlačiarne. 

Po roku 1777 sa zamestnanci i zariadenie trnavskej tlačiarne začali sťahovať do Budína a v Trnave zostala len ako filiálka tlačiarne budínskej Kráľovskej univerzity. Jej produkcia sa postupne znižovala, nakoniec mala troch sadzačov a štyroch strojmajstrov, no i tak vytlačila celkom 477 známych diel, z toho 71 slovenských. Nakoniec bola v roku 1798 zrušená.

Kategória:Dejiny Trnavy
Kategória:Vydavateľstvá na Slovensku
Kategória:Trnavská univerzita (historická)
Kategória:Zaniknuté podniky na Slovensku
Kategória:Kníhtlačiari
Kategória:Pomenovania podľa Trnavy
Hermetické bratstvo z Luxoru

**Hermetické bratstvo z Luxoru** alebo **Hermetické luxorské bratstvo** (, *H. B. of L.*) bola okultná organizácia — rád, ktorá sa objavila v Londýne na verejnosti ku koncu roku 1884.

## Pôvod
Aj keď sa rád stal známym roku 1884, podľa jeho vnútorného dokumentu však začal pracovať už v 1870, resp. 1873. V tomto dokumente, ktorého autorom je Peter Davidson, rád založil Max Theon, ktorý bol roku 1870 v Káhire údajne zasvätený do stupňa neofyt *„adeptom jasného, večného a starobylého Rádu pôvodného H. B. z L.“*, koptským mágom Paulom Metamonom, spolu s Helenou Blavatskou.

Vzťah z tajomným *Bratstvom z Luxoru*, ktorý spomína Blavatská, nie je jasný.

## História a učenie
Theon sa síce stal veľmajstrom Vonkajšieho rádu, ale zdá sa, že okrem svojej počiatočnej úlohy nemal s každodenným životom rádu moc spoločného a ani s jeho edukačnými aktivitami. Pravdepodobne tieto veci prenechal Petrovi Davidsonovi, ktorý bol provinčným veľmajstrom severnej (Škótska) a neskôr aj východnej oblasti (Ameriky).

Učenie údajne vychádzalo zo staroegyptskej tradície, čo naznačuje aj v názve zmienený egyptský Luxor, a tiež sa zakladalo na magicko-sexuálnych teóriách P. B. Randolpha, s ktorým rád udržoval kontakt. Randolph ovplyvnil také spoločnosti akými bol napr. Ordo Templi Orientis (O.T.O.). Nie je však známe, či bol jeho súčasťou.

V roku 1888, ešte pred vzostupom Hermetického rádu Zlatý úsvit, Hermetické bratstvo z Luxoru bolo jedinou organizáciou, ktorá vyučovala praktický okultizmus západnej tradície. Medzi členmi bolo niekoľko okultistov (napr. Papus, Th. Reuss alebo A. Crowley), spiritualistov a teozofov. 

Vzťah s Teozofickou spoločnosťou bol na začiatku srdečný a veľa členov jednej organizácie bolo súčasne členom druhej. Neskôr vzájomná väzba zanikla, keď sa rád postavil proti učeniu H. Blavatskej, ktoré bolo založené na východnej tradícii. Davidson sa domnieval, že Blavatská sa ocitla pod vplyvom určitého budhistického rádu. Na oplátku Teozofická spoločnosť zverejnila proces s Thomasom Henrym Burgoynom, sekretárom rádu, autorom spisu *The light of Egypt* a zakladajúcim členom, súdeným za spreneveru, čím chcela ukázať skazenosť rádu.

## Referencie

## Zdroj

## Literatúra
* 
* 
* 

## Pozri aj
* Fratres Lucis
* Hermetický rád Zlatého úsvitu
* Ordo Templi Orientis

## Externé odkazy
* 

Kategória:Okultizmus
Kategória:Hermetizmus
Kategória:Magické spoločnosti
Júsuf Sa’ad Kámal

**Júsuf Sa’ad Kámal** () vlastným menom **Gregory Konchellah** (* 29. marec 1983, Narok, Keňa) je bahrajnský atlét, ktorý sa venuje behu na 800 a 1 500 metrov.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 800 metrov na piatom mieste výkonom 1:44,95 min. K tretiemu miestu Alfreda Yega mu chýbalo 13 stotín sekundy.

## Externé odkazy

Kategória:Bahrajnskí bežci na 800 m
Kategória:Bahrajnské osobnosti kenského pôvodu
Kategória:Bahrajnskí olympionici
Kategória:Atléti na Letných olympijských hrách 2008
Kúzelník

**Kúzelník** (príslušná činnosť je **kúzelníctvo**) môže byť:
*dnes: artista predvádzajúci kúzla, pozri kúzelník (umelec)
*v minulosti: čarodejník (robiaci kúzla), pozri pod čarodejníctvo
Yeimer López

**Yeimer López García** známy aj pod skráteným menom **Yeimer López** (* 28. august 1982, Granma) je kubánsky atlét, ktorý sa venuje behu na 800 metrov.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 800 metrov na šiestom mieste výkonom 1:45,88 min. K tretiemu miestu Alfreda Yega mu chýbala 1 sekunda a 6 stotín.

### Osobné rekordy
* Beh na 400 m - 45,11 s (24. august 2003; Paríž, Francúzsko)
* Beh na 800 m - 1:43,07 min (24. jún 2008; Jerez de la Frontera, Španielsko)

## Externé odkazy

Kategória:Kubánski atléti
Kategória:Kubánski bežci na 800 m
Kategória:Atléti na Letných olympijských hrách 2008
Mág

**Mág** môže byť:
*druh staroperzského kňaza, pozri mág (Perzia)
*(iná) osoba vykonávajúca mágiu, pozri pod mágia
Chris Brown (atlét)

**Christopher Brown** známy aj pod skráteným menom **Chris Brown** (* 15. október 1978, Nassau, Bahamy) je bahamský atlét, ktorý sa venuje behu na 400 metrov. Z olympijských hier má štyri medaily.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 400 metrov na štvrtom mieste výkonom 44,84 s. K tretiemu miestu Davida Nevilla mu chýbali 4 stotiny sekundy.

### Osobné rekordy
* Beh na 200 m - 21,05 s (2002)
* Beh na 400 m - 44,40 s (2008)
* Beh na 800 m - 1:49,54 min (1998)

## Externé odkazy

Kategória:Bahamskí bežci na 400 m
Kategória:Bahamskí olympijskí víťazi
Kategória:Bahamskí strieborní olympijskí medailisti
Kategória:Bahamskí bronzoví olympijskí medailisti
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Chris Brown

**Chris Brown** môže byť:

* americký hokejista, pozri Chris Brown (hokejista)
* bahamský atlét, pozri Chris Brown (atlét)
* anglický futbalista, pozri Chris Brown (anglický futbalista)
* americký spevák, pozri Chris Brown (spevák)

Brown, Chris
Iluzionizmus

**Iluzionizmus** môže byť:
*oddávanie sa ilúziám, pozri ilúzia
*vo filozofii: smer pokladajúci vonkajší svet (a pod.) iba za ilúziu, pozri iluzionizmus (filozofia)
*vo výtv. umení: snaha zobraziť predmety tak, aby vzbudzovali ilúziu reálnej existencie, pozri iluzionizmus (výtvarné umenie)
*nesprávne: varietné kúzelníctvo, činnosť iluzionistu, pozri pod kúzelník (umelec)
Strana mierneho pokroku v medziach zákona

náhľad|Volebný plagát z r. 1911
**Strana mierneho pokroku v medziach zákona** bola satirická politická strana v Rakúsko-Uhorsku, ktorú roku 1911 založil český spisovateľ Jaroslav Hašek. Bezprostredným popudom na vznik strany boli doplňovacie voľby do Ríšskej rady v 10. vinohradskom okrese. V strane bolo mnoho vtedajších anarchistických básnikov ako Josef Rosenzweig-Moir, Louis Křikava, ďalej maliar Josef Lada či úradník pražskej Techniky Eduard Drobílek.

Strana, ktorá mala v programe napríklad zrušenie poplatkov za používanie verejných záchodov, vznikla v hostinci U zlatého litru v Balbínovej ulici v Prahe na Vinohradoch. 

V apríli 1911 sa výkonný výbor strany uzniesol na znení manifestu, ktorý podpísali napr. Eduard Drobílek, Josef Skružný, Josef Lada, Jaroslav Hašek, sociálnodemokratický politik dr. Bohumír Šmeral, policajný komisár JUDr. Slabý a Emanuel Škatula. 

V súčasnosti na tento názov odkazuje nepriamo Balbínova poetická strana, satirické zoskupenie v Česku.

## Literatúra
 

## Externé odkazy
*Humor v politice: vinohradská tradice 
*Strana mírného pokroku jde do voleb. 

## Zdroj

Kategória:Politické strany
Kategória:Politické strany v Rakúsko-Uhorsku
Kategória:Zaniknuté politické strany
Kategória:Recesistické politické strany
Johan Wissman

**Johan Lukas Wissman** známy aj pod menom **Johan Wissman** (* 2. november 1982, Helsingborg) je švédsky atlét, ktorý sa venuje behu na 400 metrov.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 400 metrov na ôsmom mieste výkonom 45,39 s. K tretiemu miestu Davida Nevilla mu chýbalo 59 stotín sekundy.

## Iné projekty

## Externé odkazy

Kategória:Švédski bežci na 200 m
Kategória:Švédski bežci na 400 m
Kategória:Švédski olympionici
Kategória:Atléti na Letných olympijských hrách 2008
Kategória:Osobnosti z Helsingborgu
Wallace Spearmon

**Wallace Spearmon** (* 24. december 1984, Chicago, Illinois, USA) je americký atlét, ktorý sa venuje behu na 100, 200 a 400 metrov. Z majstrovtiev sveta má tri medaily.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 400 metrov pôvodne na treťom mieste výkonom 19,95 s. Krátko po pretekoch ho však za údajne vkročenie do súperovej dráhy diskvalifikovali.

## Iné projekty

## Externé odkazy

Kategória:Bežci na 400 m
Kategória:Bežci na 100 m USA
Kategória:Bežci na 200 m USA
Kategória:Bežci na 400 m USA
Kategória:Majstri sveta v štafete 4x100 m
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti zo Chicaga
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Javier Culson

**Javier Culson Perez** známy aj pod skráteným menom **Javier Culson** (* 25. august 1984) je portorický atlét, ktorý sa venuje behu na 400 metrov cez prekážky.

## Kariéra
### Peking 2008
Na Letných olympijských hrách 2008 v Pekingu skončil v disciplíne 400 metrov cez prekážky v semifinále časom 49,85 s.

## Externé odkazy

Kategória:Portorickí atléti
Kategória:Portorickí bežci na 400 m cez prekážky
Kategória:Bežci na 400 m cez prekážky
Kategória:Portorickí bronzoví olympijskí medailisti
Kategória:Atléti na Letných olympijských hrách 2012
Kategória:Atléti na Letných olympijských hrách 2016